cyanic-selkie/wikianc huggingface dataset:
Castro de San Román, Oroso
Morfoloxía
Consta dun recinto fortificado situado sobre unha chaira. Na actualidade non se conservan restos aparentes de estruturas defensivas nin de edificios domésticos. Foi destruído cando se fixeron as obras da concentración parcelaria.
Investigación, desenvolvemento e innovación
O nivel de actividade de I+D+i nun país pódese calcular mediante a cociente entre o gasto en I+D+i e o produto interior bruto (PIB), desglosando o gasto en gasto público e gasto privado (Deducións fiscais I+D+i).
Todos os países procuran, na medida das súas posibilidades, potenciar as actividades ligadas á I+D+i a través de políticas de apoio (subvencións, deducións, préstamos bonificados e outras), debido a que un alto nivel de I+D+i implica unha maior fortaleza das empresas, dado que os seus produtos ou procesos diferéncianse positivamente dos da súa competencia. Ademais, moitas das actividades son potencialmente xeradoras de avances sociais en forma de calidade de vida, mellora do medio ambiente, a saúde etc.
Vido
Vido (grego: Βίδο) é unha illa no grupo das illas Xónicas en Grecia. É unha illa pequena na boca do porto de Corfú.
Historia
Durante a primeira guerra mundial, a illa de Corfú serviu de refuxio para o exército serbio que se retirou en barcos das forzas aliadas do seu país ocupado polos austríacos e búlgaros.
Premios Fotogramas de Prata
miniatura|Pedro Almodóvar e Penélope Cruz, dous dos premiados do cine español Os Fotogramas de Prata son uns premios que entrega a revista española de cine Fotogramas de maneira anual desde o ano 1994. Os premios ás películas -estranxeiras e nacionais- corren a cargo da crítica especializada e os concedidos ós intérpretes están elixidos polo público.
2006
Semifinalistas: Ernesto Alterio, Los 2 lados de la cama e Eduard Fernández, Ficció.
Mellor actriz de televisión
Mellor actor de teatro
2005
Mellor actriz de televisión
2003
Semifinalistas: María Galiana, Cuéntame cómo pasó e Julia Gutiérrez Caba, Los Serrano.
2002
Semifinalistas: Mingo Ràfols, Macbeth e José Sancho, Enrique IV.
2001
Semifinalistas: Eduard Fernández, Faust 5.0/Son de mar/La voz de su amo e Jorge Sanz, Clara y Elena/I Love You Baby/Sin vergüenza/Tuno negro.
Semifinalistas: Jordi Sànchez, Plats bruts e Guillermo Toledo, 7 vidas.
2000
Semifinalistas: Pablo Carbonell, Obra maestra e Juan Luis Galiardo, Adiós con el corazón.
Mellor actriz de cine
Semifinalistas: Daniel Guzmán, Policías, en el corazón de la calle e Fernando Valverde, El comisario.
1999
Semifinalistas: Juan Diego Botto, Novios/Sobreviviré e Eduardo Noriega, La fuente amarilla/Nadie conoce a nadie.
1995
Semifinalistas: Juan Diego Botto, Historias del Kronen e Juan Echanove, Una casa en las afueras/La flor de mi secreto/Suspiros de España (y Portugal).
1992
Semifinalistas: Miriam Díaz Aroca, Un, dos, tres... responda otra vez e Concha Velasco, Querida Concha/Queridos padres.
Desprazamento (náutica)
Descrición náutica
miniatura|center|450px|Curvas de Von Jean. En deseño naval empréganse as curvas de Von Jean, indican o calado en función do desprazamento.
Reino de Francia
O Reino de Francia é un período da historia moderna de Francia que abrangue desde o século XV ó XVIII, co estalido da Revolución Francesa e a instauración do Reino dos Franceses. Durante este período Francia evolucionou do feudalismo a un réxime moi centralizado na figura do rei, que se baseaba na Divindade Real e no apoio da Igrexa Católica.
A Francia dos Borbón
Tras a morte de Carlos IX asumiu o trono o seu irmán Henrique III, pero á morte de Francisco de Alençon en 1584, irmán e herdeiro do rei católico Henrique III de Francia, converteu a Henrique de Navarra no lexítimo herdeiro de Francia, o que Henrique III debeu admitir, pois as súas irmás estaban fóra da sucesión pola Lei sálica.
Lorena Freijeiro
Biografía
Dende que rematou a carreira de gaita aos 24 anos impartiu clase en conservatorios de música como o Conservatorio da Guarda e o Conservatorio de Ponteareas e en Escolas de Banda de Gaitas como a da Provincia de Pontevedra. Tamén, foi profesora de música en educación primaria e apareceu de xurado, en concursos de gaita, no programa de televisión Luar da Televisión de Galicia.
Moco
Nos vertebrados é unha secreción producida polas membranas mucosas, que as recobre. O fluído mucoso pode tamén orixinarse en glándulas mixtas, as cales conteñen tanto células serosas coma mucosas. É un coloide viscoso composto por unha mestura acuosa de glicoproteínas e proteoglicanos, que contén encimas antisépticos (que matan microorganismos), como a lisozima, inmunoglobulinas, sales inorgánicos, proteínas como a lactoferrina, As glicoproteínas son mucinas, que se producen nas células caliciformes. Este mucus serve para protexer as células epiteliais (que forman o revestimento dos condutos) nos aparatos respiratorio, gastrointestinal, uroxenital, visual, e auditivo dos mamíferos; a epiderme de anfibios; e as branquias dos peixes. Unha función importante deste moco é dar protección contra axentes infecciosos como fungos, bacterias e virus. O corpo humano produce tipicamente arredor dun litro de moco por día.
Aparato respiratorio
O moco nasal prodúcese na mucosa nasal; e tamén segregan mucosidade o revestimento mucoso das vías respiratorias (traquea, bronquios, bronquíolos), que se produce nas células caliciformes e glándulas submucosas. Pequenas partículas como o po, contaminantes particulados, e alérxenos, xunto con axentes infecciosos como bacterias quedan atrapadas no moco nasal ou no das vías respiratorias e iso impide que entren no sistema. Isto, xunto co continuo movemento da capa de mucus respiratorio cara á orofarinxe, axudan a impedir que entren obxectos alleos nos pulmóns durante a respiración. Isto explica por que os fumadores a miúdo teñen tose para expulsar as partículas que inhalan ao fumaren. A reacción natural do corpo neses casos é incrementar a produción de mucus. Ademais, o mucus axuda a humedecer o aire inhalado e impide a morte dos tecidos dos fosas nasais e do epitelio das vías respiratorias. O moco nasal e das vías respiratorias prodúcese de forma continua, e a maioría del trágase inconscientemente, mesmo o moco seco.
Aparato reprodutor
No aparato reprodutor feminino o moco cervical impide a infección. A consistencia do moco cervical varía dependendo da fase do ciclo menstrual da muller. Na ovulación o moco cervical é claro, fluído, o que facilita o paso dos espermatozoides; na postovulación, o moco faise máis espeso e é máis probable que bloquee os espermatozoides.
High Energy Astronomy Observatory 2
HEAO 2 (acrónimo de High-Energy Astronomy Observatory 2), renomeado máis tarde como observatorio Einstein, foi un observatorio espacial da NASA lanzado o 13 de novembro de 1978 mediante un foguete Atlas-Centaur desde o Centro Espacial de Cabo Cañaveral.
Resultados
HEAO 2 foi o primeiro observatorio en raios X en facer espectroscopía de alta resolución e estudos morfolóxicos de remanentes de supernovas. Ademais descubriu que as emisións das coroas de estrelas normais son máis intensas do esperado e resolveu varias fontes individuais na galaxia de Andrómeda e nas nubes de Magallanes. Tamén fixo o primeiro estudo de emisións de raios X por parte do gas galáctico e extragaláctico e detectou os chorros de raios X de Centauro A e de M87.
Zona especial de conservación A Ramallosa
Flora e fauna
Nestas marismas, atópanse multitudes de especies, principalmente aves zancudas como, por exemplo, garzas. A zona é de grande afluencia marisqueira e tamén turística. Dende o Observatorio "Foz do Miñor" de Sabarís pode divisarse a fauna e a flora.
Juan Outeiral
Vida persoal
Casou con Encarnación González Reino.
Sofonisba Anguissola
Viaxe a Roma
No entanto, non o tivo fácil, pois a pesar de que contou con coraxe e apoio, máis que o resto das mulleres da súa época, a súa clase social non lle permitía ir máis aló dos límites impostos para o seu sexo. Non tivo a posibilidade de estudar anatomía ou debuxar do natural, pois era considerado inaceptable para unha señora que vise corpos espidos —esta situación repetiríase un século despois con Elisabetta Sirani, quen tampouco puido acceder a unha formación artística completa por ser muller—. No seu lugar, Sofonisba buscou as posibilidades para un novo estilo de retratos, con personaxes con poses informais. Os membros da súa propia familia e o seu propio rostro foron os protagonistas máis frecuentes das súas obras, como se pode ver en Autorretrato (1554; no Kunsthistorisches Museum de Viena), O xogo de xadrez (1555; Museo Narodowe, Poznań), no que pinta as súas irmás Lucia, Minerva e Europa, e o Retrato de Amilcare, Minerva e Asdrubale Anguissola (1557-1558; Nivågårds Malerisambling, Niva, Dinamarca).
Colleita vermella
Mortes
Como proba da violencia de Colleita vermella e da complexidade da súa trama, basta sinalar que na novela se narran até 26 mortes violentas, aínda que o número de falecidos na historia é superior. No capítulo vinte, titulado “Láudano”, o Axente da Continental, durante unha conversación con Dinah Brand, fai un reconto dos asasinatos que até entón houbo, un total de dezaseis:
Raúl García Carnero
Alavés
Xa na máxima categoría e con Pellegrino no banco, foi titular na maioría de partidos da primeira volta, pero as súas participacións reducíronse na segunda metade da competición. A pesar de contar coa competencia polo seu posto de Theo Hernandez, rematou a tempada con 22 partidos, 17 deles como titular. Pechou o seu paso polo Alavés cun total de 119 partidos e 7 goles.
Leganés
No verán de 2017, despois de tres tempadas e media en Vitoria, fichou polo Club Deportivo Leganés ata xullo de 2019. Con Asier Garitano como técnico, disputou 24 encontros na súa primeira tempada, contribuíndo a conseguir a permanencia en Primeira. Na tempada 2018/19 volveu ter como adestrador a Pellegrino, pero apenas dispuxo de minutos, xogando só seis partidos durante a primeira volta, polo que acabou por rescindir o contrato en xaneiro.
Muhammad Yunus
Muhammad Yunus (en মুহাম্মদ ইউনুস, pronunciado Muhammôd Iunūs), nado en Chittagong o 28 de xuño de 1940, é un emprendedor social, banqueiro, economista e líder social de Bangladesh, coñecido por crear o Banco Grameen e desenvolver os conceptos de microcrédito, ideado polo paquistaní Akhter Hameed Khan, e microfinanzas. Estes créditos son outorgados a emprendedores que son demasiado pobres para acceder a un crédito nun banco tradicional. En 2006, Yunus e o Banco Grameen foron condecorados co Premio Nobel da Paz "polos seus esforzos para incentivar o desenvolvemento social e económico dende abaixo". O Comité Noruegués do Nobel salientou que "a paz duradeira non pode ser alcanzada a menos que grandes grupos da poboación atopen formas coas que poidan saír da pobreza" e que "a través de culturas e civilizacións, Yunus e o Banco Grameen demostraron que ata os máis pobres entre os pobres poden traballar para o seu propio desenvolvemento". Yunus recibiu tamén a Medalla Presidencial da Liberdade dos Estados Unidos en 2009 e a Medalla de Ouro do Congreso estadounidense en 2010, o Premio Príncipe de Asturias da Concordia en 1998, e o Premio Internacional Simón Bolívar en 1996.
En febreiro de 2011, Yunus xunto con Saskia Bruysten, Sophie Eisenmann e Hans Reitz cofundou Negocio Social–Iniciativa Social Yunus (YSB nas súas siglas en inglés). YSB crea e permite a negocios sociais resolver problemas sociais arredor do mundo. A medida que se pon en marcha a visión de Yunus dun novo capitalismo humano YSB manexa unha incubadora de fondos para negocios sociais en países en desenvolvemento e prové de asesorías a empresas, gobernos, fundacións e ONG.
En marzo de 2011, o goberno de Bangladesh despidiu a Yunus da súa posición no Banco Grameen argumentando violacións legais e unha idade límite na súa posición. A Suprema Corte de Bangladesh apoiou o despido de Yunus do seu cargo o 8 de marzo. Yunus e o Banco Grameen apelaron a decisión argumentando que o despido tivo unha motivación política.
Joe Krabbenhoft
Traxectoria
Krabbenhoft xogou durante a súa etapa universitaria na Universidade de Wisconsin cos Wisconsin Badgers de 2005 a 2009, para comezar a súa carreira profesional cos Sioux Falls Skyforce da Liga de Desenvolvemento da NBA. Posteriormente viaxaría a Corea do Sur para xogar no Seoul SK Knights. Despois do seu periplo por Asia chegaría a Europa para xogar na Liga LEB co Lleida, aínda que tan só xogaría alí dous partidos (10 puntos 7 rebotes no primeiro encontro e 15 puntos 8 rebotes no segundo), marchando grazas a unha cláusula do seu contrato ao Panellinios grego, onde xogaría na A1 Ethniki, máxima competición do baloncesto grego, e na Eurocup continental.
John Venn
Traxectoria
Entre as súas obras destacan Symbolic Logic (1881), The Logic of Chance (1866) e The Principles of Empirical Logic (1889).
O Telleiro, Barro, Noia
O Telleiro é un lugar da parroquia de Barro no concello coruñés de Noia, na comarca de Noia. Segundo o padrón municipal (INE 2020) ten 67 habitantes (34 homes e 33 mulleres).
Sebastián Martínez-Risco
Traxectoria
Nas eleccións xerais de España de 1977 foi candidato ao Senado por Candidatura Democrática Galega, mais non resultou elixido.
Kirsty Coventry
Traxectoria
Vive nos Estados Unidos, onde estuda e compite pola Universidade de Auburn, en Alabama, coa que gañou varios campionatos universitarios. Mide 1'73 m e pesa 61 kg.
Nos Xogos Olímpicos de Pequín 2008 gañou 1 ouro e tres medallas de prata (400 m individual, 100 m costas, e 200 m individual) e nas tres probas bateu as marcas mundiais. En 400 m individuais obtivo 4:29.89 (a marca era de 4:31.12), pero foi derrotada pola australiana Stephanie Rice. Na semifinal dos 100 m costas impuxo unha nova marca mundial de 58,77 segundos, pero na final foi vencida por Natalie Coughlin, dos Estados Unidos. En 200 m individual obtivo 2:08.59, superando os 2:08.92 da marca mundial, pero a mellor marca foi de Stephanie Rice.
Pac-Man
Cando Pac-Man foi posto á venda, a meirande parte dos videoxogos arcade eran principalmente de disparos no espazo como o Space Invaders, o Defender ou o Asteroids. A minoría máis visible era o formado polos xogos sobre deportes, que eran derivados en gran parte do Pong. Pac-Man tivo éxito ao crear un novo xénero, apelando á vez a ambos os xéneros. A miúdo dise a prol de Pac-Man que é un punto de referencia na historia dos videoxogos, estando entre os xogos arcade máis famosos de todos os tempos. O personaxe tamén aparece en máis de 30 xogos derivados deste licenciados oficialmente, así coma en numerosos clons non autorizados e copias pirata. Segundo o Davie-Brown Index, Pac-Man é o personaxe de videoxogo do que os consumidores norteamericanos teñen maior coñecemento, recoñecido polo 94 por cento deles.
Tiburón tigre
Almentación
Sorprendentemente, tecidos de mamíferos terrestres, como cabalos, cabras, ovellas, cans, gatos e ratas comúns, son bastante comúns nos contidos estomacais dos tiburóns tigres arredor das costas de Hawai. Nun caso, atopáronse restos de raposos voadores (megaquirópteros) no estómago deste tiburón. Debido ao seu estilo de alimentación agresivo e indiscriminado, a miúdo confunde con comida obxectos que son incomestibles, como placas de matrícula de automóbiles, latas de aceite, pneumáticos e pelotas de béisbol.
Conservación
Aínda que a carne de tiburón ten moi poucos nutrientes, o fígado de tiburón ten unha alta concentración de vitamina A, que se usa na produción de aceites vitaminados. Ademais, captúrase pola súa distintiva pel e como trofeo de gran tamaño na pesca deportiva.
Arthur Harden
Sir Arthur Harden, nado en Manchester (Inglaterra) o 12 de outubro de 1865 e finado en Bourne End, Buckinghamshire o 17 de xuño de 1940, foi un bioquímico e profesor universitario inglés galardoado co Premio Nobel de Química do ano 1929.
Investigacións científicas
En 1929 foi galardoado co premio Nobel de Química, compartido con Hans von Euler-Chelpin, polas súas investigacións na fermentación de azucres mediante encimas.
Entre 1913 e 1937 foi codirector do Biochemical Journal. Entre os seus libros destaca Alcoholic Fermentation (1911).
Fodón
Características
O maxilar superior é algpo protáctil, e exhibe unha longa barbela no mento.
Aliaxe
miniatura|270px|O [[aceiro é unha aliaxe cun compoñente principal, o ferro, cun contido en carbono entre o 0,02% e o 1,7% da masa total.]] Unha aliaxe, ou liga, é a unión íntima e homoxénea de dous ou máis elementos, sendo polo menos un deles un metal, e onde a unión resultante ten propiedades metálicas.
É moi raro atopar aliaxes na natureza; tradicionalmente prepáranse mesturando os materiais fundidos e deixando arrefriar a mestura.
Obtención
270px|miniatura|Antigo [[forno Bessemer para fabricar aceiro.]] Existen distintos procesos para obter aliaxes:
Clasificación
miniatura|270px|Diagrama de fase binario do cuproníquel. As aliaxes pódense clasificar atendendo a diversos criterios, sen ser estas categorías excluíntes:
Milicia
En xeral, unha milicia é o grupo formado pola unión de varios cidadáns que se organizan para proporcionar defensa ou servizos paramilitares a unha causa, sen recibir paga de forma regular ou estar adscritos á mesma por un período prefixado (a diferenza dun soldado regular), e de forma voluntaria (a diferenza dos membros dunha leva ou substitución obrigatoria). O membro dun destes grupos é, por extensión, un miliciano.
Defense of the Ancients
Desenvolvemento
Debido a que as partidas a medida de Warcraft III non posúen características deseñadas para a mellora da calidade do xogo, como por exemplo a organización de xogadores en base ás velocidades de conexión a Internet de cada un, empréganse varios programas externos para manter Defense of the Ancients. Estas ferramentas externas poden determinar os retardos de conexión de cada xogador segundo a súa localización, e as partidas poden configurarse para excluír determinadas rexións xeográficas. Tamén existen clans e grupos de xogadores que manteñen as súas propias regras e normas oficiais, e pódese expulsar a determinados xogadores das partidas incluíndoos nunha lista de bloqueo.
Tarso (anatomía)
Entre o tarso e o metatarso colócanse tres ósos máis, os cuneiformes.
Teresa Carreño
María Teresa Gertrudis de Jesús Carreño García, coñecida como Teresa Carreño, nada en Caracas o 22 de decembro de 1853 e finada en Nova York o 12 de xuño de 1917, foi unha compositora, pianista e cantante venezolana.
A Lavandeira, Cabeiras, Arbo
A Lavandeira é un lugar da parroquia de Cabeiras, no concello pontevedrés de Arbo, na comarca da Paradanta. Segundo o IGE, en 2022 tiña 15 habitantes (3 homes e 12 mulleres).
Hititas
Xénese do pobo hitita e migración a Anatolia
Certos membros da cultura dos kurgáns van emigrar, en tres ondas, entre o Vº e o III milenio a.C., cara a civilización danubiana e hana destruír. Numerosos pobos, por asimilación recíproca, van resultar deles.
A realeza
A parte destes dous papeis, o rei era igualmente o xefe do poder xudicial, e neste ámbito é o último recurso en xustiza e o responsábel da diplomacia.
Dereito
Malia todo, existen penas de mutilación (orellas ou nariz) reservadas aos escravos nos casos de roubo ou incendio. A pena de morte tamén está prevista, pero cun campo de aplicación restrinxido para a época: rebelión contra o rei ou un dos seus altos representantes, rebelión dun escravo, adulterio da muller, violación e sortilexio dun escravo. Ademais, aplícase sen ir acompañada de suplicios. A pena é individual, agás en caso de responsabilidade colectiva dunha cidade, unha disposición patriarcal arcaica, cousa que testemuña unha débil represión xudicial. Para a época, o feito mesmo de prever casos onde se aplica a pena de morte ao escravo é un avance, pois en todos os dereitos contemporáneos, este é un ben sobre o cal o seu amo tes os mesmos dereitos que sobre un animal ou un obxecto.
Dereitos humanos
Os dereitos humanos, normalmente, divídense en dúas categorías: dereitos positivos e dereitos negativos. Os dereitos negativos poden ser expresados como un dereito positivo, pero non á viceversa. Por exemplo, o dereito dun bebé a ter pais e que o coiden, asumindo que é un dereito humano, só pode ser expresado positivamente. Outra clasificación amplamente estendida é a que ordena os dereitos humanos en tres ou máis xeracións.
Legalmente, os dereitos humanos defínense no Dereito interno de numerosos Estados e nos tratados internacionais. Para moitos, ademais, a doutrina dos dereitos humanos esténdese máis aló do Dereito e conforma unha base ética e moral que debe fundamentar a regulación da orde xeopolítica contemporánea. Pero a validez, contido e incluso a existencia dos dereitos humanos son obxecto dun permanente debate no ámbito da filosofía e as ciencias políticas. Segundo que tipo de concepción se teña sobre o Dereito, como iusnaturalista, iusracionalista, iuspositivista, vinculada ao realismo xurídico ou ao dualismo xurídico, entre outros, a categoría conceptual de dereitos humanos pode considerarse divina, observable na natureza, accesible a través da razón, determinada polos contextos nas moitas maneiras que é posible entender a Historia, unha síntese de ideas destas ou outras posicións ideolóxicas e filosóficas ou un mero concepto inexistente e sen validez.
Evolución histórica
A existencia dos dereitos subxectivos, tal e como se pensan na actualidade, foi obxecto de debate durante os séculos XVI, XVII e XVIII, o que é relevante porque adóitase dicir que os dereitos humanos son produto da afirmación progresiva da individualidade e que, de acordo con iso, a idea de dereitos do home apareceu por primeira vez durante a loita burguesa contra o sistema do Antigo Réxime. Sendo esta a consideración máis estendida, outros autores consideran que os dereitos humanos son unha constante na Historia e afunden as súas raíces no mundo clásico e tamén que a súa orixe atópase na afirmación do cristianismo da dignidade moral do home en tanto que é persoa.
Courage League 1987-1988
A tempada 1987-1988 da Courage League foi a primeira edición da liga inglesa de rugby, que foi creada pola RFU tralo remate do primeiro mundial de rugby. A liga tomou o nome Courage do seu principal patrocinador, unha antiga empresa cervexeira.
Vassilis Spanoulis
Vassilis Spanoulis (en grego: Βασίλης Σπανούλης), nado o 7 de agosto de 1982 en Lárisa (Tesalia), é un antigo xogador e adestrador profesional internacional de baloncesto grego. Cunha altura de 1,93 m xogaba nas posicións de base e escolta. Formado como xogador no Gymnastikos S. Larissas, chegou a gañar tres títulos da Euroliga co Olympiacos, sendo nomeado MVP da competición en 2013 e das finais en 2009, 2012 e 2013. Tamén particiou un ano na NBA cos Houston Rockets. Foi internaiconal coa selección de Grecia. Actualmente traballa como adestrador do Peristeri da A1 Ethniki, máxima cateogría do baloncesto grego.
Darkness Falls
Darkness Falls é un filme estadounidense de terror escrito por Joe Harris e John Fasano e dirixido por Jonathan Liebesman. Foi estreado no 2003.
Sinopse
Kyle Walsh (Chaney Kley) debe regresar o seu pobo natal, e enfrontarse ó seu problemático pasado, para salvar ó seu amor da infancia Caitilin (Emma Caulfield) e ó seu irmán máis novo Michael (Lee Cormie) dun implacable mal que lle provoca as mesmas e horribles alucinacións que el sufriu de neno. Michael sofre a persecución da pantasma dunha persoa colgada por erro, 150 anos atrás, pola xente da cidade de Darkness Falls, e que agora volve en busca de vinganza.
Mary Gaitskill
Mary Gaitskill, nada en Lexington (Kentucky) o 11 de novembro de 1954, é unha escritora estadounidense. As súas obras apareceron en The New Yorker, Harper's Magazine, Esquire, The Best American Short Stories (1993, 2006, 2012), e The O. Henry Prize Stories (1998, 2008).
Vladislav Tretiak
Traxectoria
Tretiak creceu nunha familia soviética, cuns pais procedentes de Sumy, República Socialista Soviética de Ucraína. Con once anos entrou na Escola Deportiva para Nenos e Mozos do CSKA de Moscova. O seu primeiro adestrador foi Vitaly Erfilov e comezou a xogar como porteiro cando viu que ninguén máis tiña o desexo ou o valor de xogar nesa posición.
Río Okavango
Clima
Na cidade de Maun, a porta sur do delta do Okavango, o contraste entre o día e a noite é moi grande no inverno, cunha media das mínimas de 6 °C e unha media das máximas de 23 °C. Non son raras as xeadas durante as ondas de frío. No verán, a calor é moi forte pero pola noite segue refrescando, cunha media das mínimas de 19 °C en novembro e decembro e unha media das máximas de 35 °C en outubro, antes das choivas. A humidade mantense entre o 55 e o 70%.
Carlos Gamarra
Traxectoria
Destro, foi xogador da Selección de Fútbol de Paraguai, participou no Mundial de Fútbol Francia 1998, no Mundial de Fútbol Corea-Xapón 2002 e no Mundial de Fútbol Alemaña 2006.
Xuliano
A súa mocidade
Xuliano foi fillo de Xulio Constantino coa súa segunda esposa Basilina. Os seus avós paternos foron o emperador Constancio Cloro (que gobernou durante a tetrarquía) e a súa segunda esposa, Flavia Maximiana Teodora. O seu avó materno foi Caeionius Iulianus Camenius. O seu pai era tamén medio irmán do emperador Constantino I.
Xuliano e a relixión
Nas escolas, un edicto de Xuliano prohibía aos mestres cristiáns usar os escritos pagáns, por exemplo, a Ilíada, que eran o núcleo da educación romana. Isto foi un intento de disolver parte do poder das escolas cristiás mediante a discriminación dos seus estudantes da sociedade romana, sen mencionar a situación satírica do que Xuliano podería ver como un acto de hipocrisía: as escolas cristiás ensinando a Biblia como única fonte de coñecemento mentres de forma simultánea ensinaba tamén os textos clásicos pagáns, o coñecemento dos cales era necesario para o éxito na sociedade romana.
Obra propia
miniatura|Ioulianou autokratoros ta sozomena, 1696
Georgii Plekhanov
Traxectoria
Plekhanov foi un dos organizadores das primeiras protestas políticas en Rusia. Tras un virulento discurso en Kazán en 1876 contra a autocracia tsarista e en defensa das ideas de Chernyshevsky, pasou á clandestinidade. Tras ser arrestado dúas veces, en 1880 exiliouse. Haberían de pasar 37 anos antes de regresar.
Tralo II Congreso do partido socialdemócrata ruso de 1903, Plekhanov rompeu con Lenin situándose cos menxeviques. Durante a I Guerra Mundial adoptou unha actitude patriótica, oposta ó internacionalismo proletario dos bolxeviques, que buscaba a derrota de Alemaña. Lenin acusouno de social-chovinista na súa Tese de abril. De Plekhanov díxose que acusaba a Lenin de buscar unha guerra civil no movemento socialista ó apoiar a creación dunha nova Internacional trala conferencia de Zimmerwald de 1915 e da consecuente disolución da II Internacional en 1916.
Plekhanov retornou a Rusia trala Revolución de Febreiro e organizou Yedinstvo aínda que tivo que exiliarse outra vez trala Revolución de Outubro por mor da súa hostilidade cos bolxeviques. Faleceu de tuberculose en Terijoki, Finlandia (hoxe en día un suburbio de San Petersburgo, Rusia, chamado Zelenogorsk) e foi enterrado no cemiterio de Volkovo xunto ás tumbas de Belinsky e Dobrolyubov. A pesar das súas discrepancias con Lenin, os comunistas soviéticos glosaron a súa memoria e deron o seu nome á Academia de Economía.
Lingua rapanui
Historicamente, os primeiros préstamos déronse do inglés e do francés a partir do século XVIII debido aos contactos cos baleeiros e outros tipos de buques europeos e norteamericanos. A partir da segunda metade do século XIX obsérvase a penetración de léxico tahitiano xa que devandito idioma era utilizado no seu labor catequista polos misioneiros e pola repoboación da illa con tahitianos e marquesanos tralo declive demográfico dos 1860-1870 por mor da actividade de escravistas peruanos, guerras intertribais e de enfermidades contaxiosas. O ano 1888 marcou a anexión da illa por parte de Chile e como consecuencia a influencia do castelán chileno medrou.
O idioma rapanui usa un abecedario de só trece letras. Carece de termos equivalentes a expresións como por favor ou perdón. Tampouco posúe palabras malsoantes, polo que cando os insulares se anoxan ou discuten recorren aos insultos en castelán
Vitória F.C. (rugby)
O Vitória Futebol Clube é un club polideportivo portugués da localidade de Setúbal. A súa sección de rugby xogou na tempada 2008-09 na Primeira División do rugby en Portugal logo de acadar o ascenso dende a Segunda División, gañando na final ao Cascais Rugby Linha.
Agricultura muisca
Agricultura
Empregaban un sistema de socalcos nas terras altas asolagadas, e desenvolveron un sistema de irrigación e drenaxe. Cultivaron as súas colleitas en ringleiras de montículos.
Enric Casasses
Edicións literarias
Edicións a cargo do autor:
William Carlos Williams
Traxectoria
Williams casou con Florence Herman (1891–1976) en 1912, tras volver de Alemaña. Mudáronse a unha casa en Rutherford, que foi o seu fogar durante moitos anos. Pouco despois, o seu segundo libro de poemas, The Tempers, foi publicado por unha editorial de Londres grazas á axuda do seu amigo Ezra Pound, a quen coñecera mentres estudaba na universidade. Arredor de 1914, tivo o seu primeiro fillo, William E. Williams, ao que seguiu Paul H. Williams, en 1917. O seu primeiro fillo tamén se converteu en médico.
Lingua romanesa
Fonoloxía e escritura
A mostra escrita en romanés máis antiga da que se ten constancia é unha carta de 1521 chamada a carta de Neacșu de Câmpulung. Está escrita co alfabeto cirílico como tódolos primeiros textos romaneses (isto débese a que a lingua que se utilizaba para as cerimonias relixiosas era o eslavo antigo).
O substantivo
Os nomes, en romanés, flexiónanse indicando xénero, número e caso.
Xénero
As palabras que rematan en "ă" acostuman a ser femininas, mentres que os nomes con final consonántico son masculinos ou neutros. Ademais, as palabras que rematan en "e" poden ser de calquera xénero.
Posesión
A posesión indícase mediante o artigo posesivo, e mediante o caso oblicuo dun nome posuidor.
Léxico
Durante o século XIX, o romanés tomou emprestado léxico do francés e do italiano. Máis adiante, tomou do alemán e o inglés.
Circuíto de Vallelunga
O Autodromo Vallelunga Piero Taruffi é un circuíto de carreiras situado a 32 km ao norte de Roma, en Vallelunga de Campagnano. Desde o 12 de outubro de 2006, o Autódromo de Vallelunga chamase oficialmente Piero Taruffi.
Lingua romanesa
Dialectoloxía
Pénsase que o romanés naceu ó norte e ó sur do Danubio. Isto puido manterse así ata a chegada e os asentamentos dos eslavos ó sur do río.
Outerelo, Lougares, Mondariz
Outerelo é un lugar da parroquia de Lougares, no concello pontevedrés de Mondariz, na comarca do Condado. Tiña 27 habitantes no ano 2013 segundo datos do IGE, dos cales eran 16 homes e 11 mulleres, o que supón unha diminución con relación ao ano 2000 cando tiña 41 habitantes.
Vide, Baños de Molgas
San Xoán de Vide é unha parroquia do concello ourensán de Baños de Molgas na comarca de Allariz - Maceda. No ano 2022 tiña 276 habitantes (124 mulleres e 152 homes).
Agrária
O Agrária é o equipo de rugby dos estudantes da Escola Superior Agrária de Coimbra, na cidade portuguesa de Coímbra. O Agrária ten competido na máxima categoría do rugby portugués, o Campionato portugués de rugby. O equipo posúe categorías masculina, feminina e infantil.
Pro Evolution Soccer 2011
Demo
Tamén houbo o demo do xogo o mesmo día 15 de setembro, data do lanzamento no Xapón, e engadíronse dúas seleccións nacionais, en conxunto coa versión europea:
Bridge of Allan
Historia
Os Maeatae habitaban a bisbarra durante a Idade de Ferro e foron eles os que construíron o castro próximo. A antiga vila consistía en sete pequenos clach'an: Bridge End, Kierfield, Old Lecropt, Pathfoot, Logie, Corntown e Milne of Airthrey. Estes lugares estaban bastante afastados e as comunicacións entre os seus habitantes non eran boas.
Unha estreita e alongada ponte de pedra construíuse en 1520 para substituír o vello van sobre o Allan. Subía abruptamente dende a ribeira e igualmente descía bruscamente cara o outro lado. Pouco despois unhas poucas casiñas comezaron a aparecer nos cabos da ponte e o núcleo de Bridge of Allan foise formando pouco e pouco. Abrírase unha mina nos bosques de antes da ponte, que estivo traballando en cobre, prata e ouro ata aproximadamente o ano 1550.
Marcos Pereiro
Traxectoria
Dende 2011 dá vida aos personaxes de Kevin José e Ramona Comanecci en Era visto! e no 2012 interpretou o personaxe de Alán no filme de Ignacio Vilar Vilamor.
Xogos Olímpicos
O COI tivo que adaptarse a unha variedade de avances económicos, políticos e tecnolóxicos. Como resultado, os Xogos Olímpicos afastáronse do amateurismo puro, segundo o previsto por Coubertin, para permitir a participación dos atletas profesionais. A crecente importancia dos medios de comunicación de masas iniciou o tema de patrocinio das empresas e a comercialización dos Xogos. Grandes boicots realizáronse durante a Guerra fría nos Xogos de 1980 e 1984.
O Movemento Olímpico consta de Federacións Internacionais de cada deporte, Comités Olímpicos Nacionais e Comités Organizadores de cada edición. O COI é responsable da elección da cidade sede. Segundo a Carta Olímpica, a cidade anfitrioa é responsable da organización e o financiamiento dos Xogos. O programa olímpico, composto polos deportes disputados nos Xogos, tamén está determinado polo COI. Existen diversos símbolos e cerimonias olímpicas, como a bandeira e a facho olímpico, así como as cerimonias de apertura e clausura. Preto de 13 000 atletas compiten nos Xogos Olímpicos de Verán e Inverno en 33 deportes diferentes e en aproximadamente 400 eventos. Os gañadores do primeiro, segundo e terceiro lugar en cada evento reciben medallas olímpicas: ouro, prata e bronce, respectivamente.
Cambios e adaptacións
Despois do éxito dos Xogos de 1896, os Xogos entraron nun período de estancamento que ameazou a súa supervivencia. Os Xogos de 1900 en París e de 1904 en St. Louis foron presentados coma atraccións secundarias das Exposicións Universais respectivas. Os Xogos de París non tiñan estadio, mais foron notables por seren os primeiros nos que participaron mulleres. Nos Xogos de St. Louis participaron 650 atletas, pero 580 eran estadounidenses. O carácter homoxéneo destas celebracións xogou en contra do Movemento Olímpico. Os Xogos conseguiron un novo pulo cos Xogos Intercalados de 1906 celebrados en Atenas para conmemorar o décimo aniversario dos primeiros Xogos da era moderna (son chamados "intercalados" para indicar que se celebraron na metade da terceira Olimpíada, sendo ademais a única vez que se celebraron dous Xogos Olímpicos nunha mesma Olimpíada). Estes Xogos, aínda que foran recoñecidos polo COI, non son hoxe recoñecidos oficialmente. Os Xogos atraeron a unha ampla representación de participantes e xeraron un grande interese público. Isto marcou o comezo do ascenso tanto da popularidade coma da envergadura dos Xogos Olímpicos.
Apertura
thumb|Cerimonia de apertura dos Xogos Olímpicos de 2012 en Londres Como establece a Carta Olímica, son varios os elementos envolveitos na cerimonia de apertura dos Xogos Olímpicos. A cerimonia ha ter lugar antes dos eventos deportivos. Moitos dos rituais datan dos Xogos Olímpicos de 1920 de Antuerpen. Polo xeral, a cerimonia principia coa entrada do xefe de Estado do país organizador seguido polo izado da súa bandeira e a interpretación do seu himno nacional. A cotinuación o Estado organizador presenta mostras artíticas de música, canto, baile e teatro representativo da súa cultura. Esas presentacións artísticas gañaron en peso e complexidade co paso do tempo xa que os países intentan superar a cerimonia anterior para que sexa máis memorable, e así a cerimonia de apertura dos Xogos de Beijing puido custar 100 millóns de dólares, e na súa maioría nos elementos artísticos. Á parte artística da cerimonia sucédelle o desfile dos atletas no estadio, agrupados por nacións. Grecia é por tradición a primeira en entrar no estadio en honra ás orixes das Olimpíadas, os mais países entran no estadio por orde alfabética, segundo a lingua que designara o país anfitrión, e este é o derradeiro en entrar. Nos Xogos Olímpicos de 2004 que se celebrou en Grecia, a bandeira grega entrou primeiro no estadio mentres a delegación grega foi a derradeira en entrar. Tras os desfiles veñen os discursos para abrir formalmente os xogos e finalmente o facho olímpico entra no estadio para llo entregar ao derradeiro relevista, habitualmente un atleta olímpico recoñecido do país organizador, que é o encargado de prender a chama olímpica no peveteiro olímpico.
Distrito Buyende
Este distrito entrou en funcións o 1 de xullo de 2010. Anteriormente formaba parte do Distrito Kamuli. Unha das principais razón para a súa creación era a distancia que había desde as rexións do norte do distrito até Kamuli, onde estaba a capital.
O novo distrito é principalmente rural, con pobres infraestruturas e sen hospital. Forma parte da subrexión Busoga, que posúe uns dous millóns e medio de habitantes. O distrito, que antes era o Condado Budiope, segundo o censo do ano 2002, tiña unha poboación estimada de aproximadamente 191.300 habitantes.
Soiuz 13
Soiuz 13 foi unha misión espacial tripulada soviética lanzada o 18 de decembro de 1973 mediante un foguete Soiuz 11A511 desde o cosmódromo de Baikonur.
Sigur Rós
Historia
En 2002 lanzouse o anticipado álbum . Tódalas cancións foron publicadas sen título, sendo posteriormente publicados os seus nomes na páxina web oficial. Tódalas cancións son cantadas completamente nunha linguaxe fonética improvisada chamada "vonlenska" (de von, 'esperanza' e íslenska, 'islandés'), creada por Jón Þór Birgisson, que integra sons do islandés. A razón é que quen escoita o disco debe interpretar o seu propio significado das letras, que pode escribir nas páxinas en branco que trae o libreto do álbum.
Jesús Mejuto Vázquez
Jesús Mejuto Vázquez, nado na Coruña en 1888 e finado a principios dos anos sesenta, foi un mestre, xornalista e político galego.
Cesáreo Onzari
Traxectoria
Coa Selección de fútbol da Arxentina disputou 14 encontros e marcou 5 goles.
Sydney Football Club
Historia
Sydney foi un dos clubs que máis atraeu a internacionais australianos, contratando a xente como Clint Bolton, Steve Corica e David Zdrilic, e como primeiro xogador franquía contratou ao internacional trinitense Dwight Yorke. No torneo de selección de representante para a Liga de Campións da OFC de 2005 Sydney FC proclamouse vencedor, e no torneo internacional conseguiu facerse co título de campións tras vencer ao As Magenta de Nova Caledonia. Iso valeulles unha praza na Copa Mundial de Clubs da FIFA 2005, onde caeron ante o Saprissa en cuartos de final.
Estadio
O campo compárteo con Sydney Roosters, da National Rugby League; os New South Wales Waratahs, da Super 14; e ocasionalmente Wests Tigers, da NRL.
Doce uvas
Historia
A creación de Televisión Española a mediados do século XX permitiu a transmisión anual das doce badaladas do 31 de decembro dende a Porta do Sol de Madrid. Tras a creación das televisións autonómicas, estas comezaron a retransmitir as badaladas desde outros lugares; no caso da Televisión de Galicia, dende a torre do reloxo da catedral de Santiago de Compostela. Se ben tradicionalmente moita xente celebraba a Noitevella en familia, moita xente comezou a ir tomar as uvas da sorte en directo ao son do reloxo a diferentes espazos públicos, como a propia Porta do Sol.
Eleccións municipais en Trabada
Estes foron os resultados das eleccións municipais no concello de Trabada dende 1979. miniatura|dereita|[[Galería de imaxes de casas dos concellos de Galicia|Casa do concello de Trabada]]
Hans von Euler-Chelpin
Investigacións científicas
As súas investigacións dirixíronse fundamentalmente ao estudo do contido en vitaminas dalgúns vexetais, á carotina como provitamina A e á química dos encimas da fermentación.
Laura Fraser
Traxectoria
Fraser é a filla de Rose, unha profesora universitaria e enfermeira, e Alister Fraser, un guionista que tamén traballou en empresas. Asistiu ó "Hillhead High School" e é membro da "Scottish Youth Theatre". Tamén se formou na "Royal Scottish Academy of Music and Drama". O seu debut televisivo foi na serie da BBC, Neverwhere (1996). No 1998 apareceu noutra produción da BBC chamada The tribe e co papel de "Lavinia" en Titus (1999). Tamén fixo outras aparicións en filmes como Vanilla Sky (2001), He knew he was right (2005), Casanova (2005), Reinchenbach falls, Talk to me (2007), Florence Nightingale (2008) e Single Father (2010).
Gran Premio de Rusia de 2020
Carreira
Lewis Hamilton recibiu dúas penalizacións de 5 segundos por facer adestramentos fóra das áreas designadas, que cumpríu no seu primeiro pitstop. Daniel Ricciardo recibiu unha pena de 5 segundos por superar os límites da pista na curva 2. Carlos Sainz saíu á zona de escorrentía e bateu contra a parede intentando unirse de novo ao circuíto na carreira comezar. Charles Leclerc chocou con Lance Stroll facendo que este chocase contra un muro. Kimi Räikkönen empatou a maior cantidade de saídas en 322, empatando as saídas de Rubens Barrichello.
Shahzoda
Traxectoria
miniatura|Shahzoda durante un concerto en [[Bichkek en 2019]] Ao pouco de nacer, en 1980, por mor do traballo de seu pai, o sociólogo e filósofo Bahodir Musayev a familia aveciñouse en Moscova e Shahzoda viviu alí ata que en 1987 se estableceu en Tashkent. No instituto coñecera a Aziza Halilova coa que formou tras pasar un par de anos nunha universidade de Kíiv a banda de pop Jonim, que se fixo famosa coa canción "Qarama ko'zlarimga" en 1999. O ano seguinte a banda desfíxose, e as dúas compoñentes, Aziza e Shahzoda, comezaron carreiras en solitario, e así xa como Shahzoda publicou en 2002 o seu primeiro sinxelo "Bor ekan" que se converteu nun éxito en Uzbekistán e que a animou a publicar un álbum, co título homónimo ao do sinxelo.
O seu segundo álbum Baxt bo'ladi apareceu en 2003 e foi tamén un éxito. O terceiro, Keragimsan, saíu en 2004 e como os anteriores foi un éxito de vendas. Tamén foron éxitos en radio e televisión os sinxelos "Baxtliman", "Sevgi" e "Tamannozi". Realizou un dueto, "Qayt", co rapeiro Shohruh, que recibiu opinións positivas da crítica. O seu sinxelo "Hayot ayt" formou parte da banda sonora do filme Fotima va Zuhra que protagonizou a propia Shahzoda. O cuarto álbum Baxtliman saíu en 2005
Distrito Bulambuli
Limita co Distrito Nakapiripirit polo norte, co Distrito Kapchorwa polo leste, co Distrito Sironko polo sur e co Distrito Bukedea polo oeste.
Foi creado en 2009, e tornouse operacional o 1 de xullo de 2010. Anteriormente, o distrito formaba parte do Distrito Sironko. O territorio da zona meridional do distrito é montañoso e é propenso a enchentes. En troques, a parte setentrional é seca e propensa a sufrir secas.
Santi Millán
Traxectoria
A popularidade adquirida no medio televisivo permitiulle iniciar unha carreira no cinema con títulos como Vivancos 3 (2003) ou Dí que sí (2004). Nesta etapa tamén participou en varios programas de El club de la comedia.
Na actualidade colabora de novo con Andreu Buenafuente no seu programa de late night en Antena 3.
Firehose
Historia
Nunha entrevista para a revista Billboard Watt declarou "A meirande parte das bandas xiran para promocionar discos. Nos facemos discos para promocionar xiras".
Tomás Penelas
Traballou pola arte na igrexa de San Tomé de Quireza, nos arsenais de Ferrol e nos obradoiros da meirande calidade en Madrid.
Variable aleatoria
Variables aleatorias
Sexa (Ω, A, P) o espazo de probabilidade. Formalmente, unha función X: Ω → R é unha variable aleatoria real se para todo subconxunto Ar = { ω : X(ω) ≤ r } onde r ∈ R, temos tamén Ar ∈ A.
Equivalencia de variables aleatorias
Hai varias sensos diferentes nos que se pode considerar que as variables aleatorias son equivalentes. Dúas variables aleatorias poden ser iguales, case iguales, iguales en media, ou iguales en distribución.
Holofilético
En taxonomía (a ciencia biolóxica da clasificación dos seres vivos), dise que un taxon é holofilético cando inclúe non só ao antepasado común dos seus membros, senón a todos os seus descendentes. Esta situación denomínase holofilia (do grego ὅλος hólos, "todo", "enteiro", e φυλή phylé, "tribo", "grupo de individuos"). Grupo holofilético é sinónimo de clado.
Factor XIII
Estrutura
A forma plasmática inclúe dúas subunidades idénticas adicionais, FXIII-B, que son liberadas de maneira dependente do calcio despois da clivaxe do péptido de activación. Cada unha das FXIII-B pode ser tanto inhibidora coma servir como transportador plasmático, e consta de dez dominios sushi repetitivos unidos por dúas pontes disulfuro internas en cada unha. Durante a circulación, esta subunidade únese ao fibrinóxeno.
ARN non codificante
Os ARNs non codificantes na tradución de proteínas
Moitos dos ARNnc conservados, esenciais e abundantes están implicados na tradución. As partículas ribonucleoproteicas chamadas ribosomas son os lugares onde ten lugar a tradución na célula. O ribosoma consta de máis dun 60% de ARN ribosómico, constituído por tres ARNnc distintos nos procariotas e catro nos eucariotas. Os ARNs ribosómicos catalizan a tradución de secuencias de nucleótidos a proteínas. Outro conxunto de ARNnc son os ARN transferentes, que son "moléculas adaptadoras" entre o ARNm e as proteínas. Os snoRNA de caixa H/ACA e de caixa C/D son ARNnc que se encontran nas arqueas e eucariotas, a RNase MRP está restrinxida aos eucariotas, e ambos os grupos de ARNnc están implicados na maduración do ARNr. Os snoRNAs dirixen a realización de modificacións covalentes do ARNr, ARNt e ARN nuclear pequeno; a RNase MRP cliva (corta) o espazador transcrito interno 1 entre os ARNr 18S e 5,8S. A RNase P é un ubicuo ARNnc, que ten un parentesco evolutivo coa RNase MRP. A RNase P madura as secuencias de ARNt xerando extremos 5' maduros de ARNt por medio da clivaxe dos elementos líder 5' dos ARNts precursores. Outra ribonucleoproteína ubicua chamada partícula de recoñecemento do sinal (SRP) recoñece e transporta proteínas nacentes específicas ao retículo endoplasmático dos eucariotas e á membrana plasmática nos procariotas. Nas bacterias o ARN transferente-mensaxeiro (ARNtm) é unha ribonucleoproteína implicada no rescate de ribosomas estancados (que non poden completar a tradución dun polipéptido), marcando os polipéptidos incompletos e promovendo a degradación do ARNm aberrante.
ARNs non codificantes que actúan en trans
Pola súa parte, o ARN 7SK, que é un ARNnc de metazoos, actúa como un regulador negativo do factor de elongación P-TEFb da ARN polimerase II, e a súa actividade está influída polas vías de resposta ao estrés.
Outro ARNc bacteriano é o ARN OxyS, que reprime a tradución ao unirse ás secuencias Shine-Dalgarno e impide así a unión do ribosoma. O ARN OxyS é inducido en resposta ao estrés oxidativo en Escherichia coli.
ARNs non codificantes e enfermidades
Igual que ocorre coas proteínas, as mutacións ou desequilibrios no repertorio de ARNnc no corpo poden causar diversas enfermidades.
Cancro
Propúxose que o raro polimorfismo dun só nucleótido rs11614913 que solapa o has-mir-196a2 está asociado co carcinoma pulmonar de células non pequenas. Igualmente, un exame de 17 microARNs que se predicira que regulaban varios xenes asociados ao cancro de mama encontrou variacións nos microARN miR-17 e miR-30c-1 en pacientes que non eran portadores das mutacións BRCA1 ou BRCA2, o que abre a posibilidade de que o cancro de mama familiar poida ser causado por variacións nestes microARNs.